jkorsvik/nowiki_second_scrape_merged huggingface dataset:
Plug in Baby

Plug in Baby er en EP av Muse, utgitt i 2001. Med unntak av sangen «Plug In Baby», har ingen vært med på noe annet album eller EP tidligere. 


== Sporliste ==
«Plug In Baby»
«Nature_1»
«Execution Commentary»
«Spiral Static»
«Bedroom Acoustics»


== Kilder ==
(en) Plug in Baby på Discogs
Anders Michelsen

Anders Michelsen (født 27. september 1970) er en norsk tidligere fotballspiller. Han startet karrieren i Langhus, før han sammen med sin tvillingbror Thomas Michelsen gikk til 2. divisjonsklubben Drøbak/Frogn i 1990. Der gjorde de seg såpass bemerket at Lyn foran 1993-sesongen hentet dem til Eliteserien. Etter Lyns nedrykk, dro de tilbake til Drøbak/Frogn i 1994. Derfra gikk ferden deres videre til Skeid i 1995, før Anders Michelsen i 1998 havnet i Strømsgodset. Han debuterte i hjemmekampen mot Rosenborg, og forble i Drammen frem til 2003 da han bestemte seg for å legge opp. Michelsen spilte totalt 136 serie og cupkamper for Godset. Han startet i 98 av kampene, og scoret tilsammen 31 ganger for klubben.


== Referanser ==


== Eksterne lenker ==
(en) Anders Michelsen – Transfermarkt 
(en) Anders Michelsen – FBref 
Profil hos Norges Fotballforbund
Peter Lindholm

Peter «Peja» Lindholm (født 2. juni 1970) er en tidligere, svensk curlingspiller fra Östersund. 
Han var skip og lagkaptein for Sveriges beste herrelag i curling gjennom tidene, og hans lagkamerater var Tomas Nordin, Magnus Swartling og Peter Narup. Deres coach mellom 2002 og 2006 var Lars-Åke Nordström, og reserve i noen år var Anders Kraupp.
Peja Lindholms lag har blitt verdensmester tre ganger; 1997, 2001 og 2004, og har sølv i VM to ganger 1998 og 2000. Laget hans har vunnet EM i 1998 og 2001, og har EM-sølv fra 2002, 2003, 2004 og 2005. Laget vant det svenske mesterskapet ni år på rad i perioden 1997 til 2005. Laget deltok i Vinter-OL 1998 i Nagano, 2002 i Salt Lake City og 2006 i Torino. 
I tillegg deltok Pejas lag i VM 1993 og 1995, samt i EM 1993, 1997 og 1999.
Med andre lag ble Lindholm juniorverdensmester i 1989, og fikk sølv i 1988 og bronse i 1990.
Peja Lindholms lag ble splittet etter sesongen 2005-2006, etter at hans tidigere lagkamerater valgte å avslutte sine elitesatsinger. Peja fikk dermed tre nye lagkamerater; James Dryburgh, Viktor Kjäll og Anders Eriksson. Dette laget kom på femteplass under VM i 2007, og var også Sveriges representanter ved EM 2007, der det kom på sjetteplass.
Pejas karriere tok raskt slutt etter EM i 2007. Den 11. desember, knapt en uke etter lagets sjetteplass i EM, fortalte Peja sine daværende lagkamerater at han ikke hadde motivasjon til å fortsette. Laget var drøyt halvannet år gammelt, og hadde på den tiden vunnet både SM og Elitserien 2007. 
Peja arbeider som prosjektleder i databransjen, er gift og har tre barn.


== Referanser ==


== Eksterne lenker ==
(en) Peter Lindholm – Olympics.com 
(en) Peter Lindholm – Olympic.org 
(en) Peter Lindholm – Olympedia 
(en) Peter Lindholm – Sports-Reference (OL-resultater – arkivert) 
(sv) Peter Lindholm – Sveriges olympiske komité 
(en) Peter Lindholm – World Curling Tour 
(en) Peter Lindholm – World Curling Federation 
SOK – Peja Lindholm
Ulrika Bergman

Ulrika Bergman (født 11. juni 1975 i Östersund) er en svensk curlingspiller fra Sveg. Hun var med å vinne sølv i både EM og junior-VM i 1997.
Som junior vant hun fire gull på rad i junior-SM i sesongene 1992-93 til 1995-96.
Hun var reserve på Anette Norbergs lag i en del år da det deltok i internasjonale turneringer i VM, EM og OL. Bergman var bl.a. med som reserve da laget vant gull under Vinter-OL 2006 i Torino, etter 7-6 mot Sveits etter ekstraomganger. Hun fikk medalje, til tross for at hun ikke deltok i noen av lagets kamper. Dette var Sveriges første OL-gull i curling.


== Resultater ==


== Referanser ==


== Eksterne lenker ==
(en) Ulrika Bergman på Internet Movie Database 
(en) Ulrika Bergman – Olympics.com 
(en) Ulrika Bergman – Olympic.org 
(en) Ulrika Bergman – Olympedia 
(sv) Ulrika Bergman – Sveriges olympiske komité 
(en) Ulrika Bergman – World Curling Tour 
(en) Ulrika Bergman – World Curling Federation 
(sv) Det svenske curlingforbundet
Fugging

Fugging, fram til 2021 skrevet Fucking, er en landsby med knapt 100 innbyggere i Oberösterreich i Østerrike. Navnet Fucking skal ha eksistert siden 1070, da stedet ble oppkalt etter en mann ved navnet Focko, som bosatte seg der allerede på 500-tallet. Endelsen -ing er en gammel germansk form som viser til folket som defineres i rotordet; Fucking betyr dermed «(stedet til) Fockos folk».
Byens seks veiskilt var sjelden på plass samtidig, da de var hyppige tyveriobjekter. I 2004 ble det avholdt en folkeavstemning hvor innbyggerne stemte imot en endring av byens navn. I august 2005 ble veiskiltene erstattet med tyverisikre, fastsveisede og betongforankrede skilter. I november 2020 bestemte innbyggerne å endre navn til Fugging fra årsskiftet 2021.


== Referanser ==


== Eksterne lenker ==
(en) Fugging (Gemeinde Tarsdorf) – kategori av bilder, video eller lyd på Commons
Mahinda Rajapaksa

Mahinda Rajapaksa (født 18. november 1945 i Weeraketiya i Hambantota på Sri Lanka) er en srilankisk politiker som var landets statsminister fra 21. november 2019 til 9. mai 2022, etter å ha vært president fra 2005 og fram til 2015. Han var også statsminister fra 2004 til 2005. Broren Gotabaya Rajapaksa ble Sri Lankas president i november 2019. Fram til 2018 tilhørte han det sosialistiske partiet Sri Lanka Freedom Party (SLFP), deretter Sri Lanka Podujana Peramuna.
Rajapaksa er en singalesisk buddhist fra distriktet Hambantota sør på øya. Før han ble valgt til president i 2005, hadde han markert seg som kritisk til fredsprosessen med de tamilske tigrene og det han oppfattet som utenlandsk innblanding, blant annet fra Norge. Opprørsgruppen oppfordret folk til å boikotte valget. Som følge av dette var valgdeltakelsen blant srilankiske tamiler svært lav.
Rajapaksa er utdannet advokat, men har vært rikspolitiker siden 1970. Faren var parlamentsrepresentant for det samme området fra 1947 til 1960. Han var alliert av president Chandrika Kumaratunga, og var fra 1994 til 2001 minister for arbeid og fiske i hennes regjering. I april 2004 ble han utpekt som statsminister. Det var ventet at Kumaratunga skulle velge Lakshman Kadirgamar, en nær rådgiver og tidligere utenriksminister, men han manglet støtte blant folket og var i tillegg en kristen tamil.
Rajapaksa ble valgt som president med 50,33 prosent eller om lag 180 000 flere stemmer enn konkurrenten Ranil Wickremasinghe.
Rajapaksas Frihetsparti vant parlamentsvalget på Sri Lanka i 2010.Etter at broren Gotabaya Rajapaksa ble president i november 2019, ble han utnevnt til statsminister. Ved valget i 2020 ledet han Sri Lanka People's Freedom Alliance til valgseier. Rajapaksa ble på nytt tatt i ed som statsminister 9. august 2020. Han trakk seg 9. mai 2022 etter store demonstrasjoner.


== Referanser ==


== Eksterne lenker ==
Stavanger Aftenblad om valgseieren
BBC om valgseieren
Kristin Lindberg

Kristin Lindberg (født 4. januar 1950) er en norsk bildekunstner og kunsthåndverker, bosatt i Krødsherad. Hun har blant annet vært leder for Den Nasjonale Jury Høstutstillingen (1998-1999).
Lindberg er utdannet ved Statens Håndverks- og Kunstindustriskole (diplom tekstil) (1968–1973) og Statens lærerhøyskole i forming (1975–1976). 


== Referanser ==


== Eksterne lenker ==
Kunstnernes informasjonskontor
Max Weinberg

Max «Mighty Max» Weinberg (født 13. april 1951 i Newark i New Jersey) er en amerikansk trommeslager.
Weinberg startet sin karrière som trommeslager for Bruce Springsteens E Street Band i 1974. Han var også bandleder for The Max Weinberg 7, som var husband i det amerikanske talkshowet Late Night With Conan O'Brien, som gikk på NBC. I 2009 fulgte han med Conan O'Brien til The Tonight Show with Conan O'Brien hvor han ledet Max Weinberg and the Tonight Show Band.
Sønnen hans, Jay Weinberg (født 1990) spiller trommer i nu metal-bandet Slipknot, noe han har gjort siden 2014. Han har også spilt sammen med E Street Band på turné.


== Referanser ==


== Eksterne lenker ==
Offisielt nettsted 
(en) Max Weinberg (drummer) – kategori av bilder, video eller lyd på Commons 
(en) Max Weinberg på Internet Movie Database 
(en) Max Weinberg hos The Movie Database 
(en) Max Weinberg på Discogs 
(en) Max Weinberg på MusicBrainz 
(en) Max Weinberg på Songkick 
(en) Max Weinberg på AllMusic
Gro Bjørhei

Gro Sissel Bjørhei (født 30. oktober 1948 på Myrvoll, død 14. september 2018 på Myrvoll) var en norsk figurativ maler. Hun arbeidet hovedsakelig med akryl og akvareller.
Bjørhei var utdannet formingslærer, og startet sin kunstnerkarrière på starten av 80-tallet. Hun ønsket å bli kunsthåndverker, og startet å arbeide med tekstiler og vev. Etter at hun flyttet til Valdres begynte hun å male, ofte akvareller. Hennes bilder har et klart figurativt innhold, med en romantisk fremstilling av Valdresnaturen og klare blå toner slik lyset ofte er i fjelldalen der hun bodde. Hun hadde et klart kunstnerisk slektskap til Sigmund Årseth, en annen valdresmaler.
Bjørhei bodde i sitt kombinerte atelier og bolig på Nørre Lome, i en gammel stuebygning fra 1600-tallet, ved siden av den gamle Lomen stavkirke. Hun døde 14. september 2018 i sitt barndomshjem på Myrvoll.


== Referanser ==


== Eksterne lenker ==
Bilder fra Nørre Lome
Knekkebrød

Knekkebrød er bakt av rugmel. Deigen er hevet ved hjelp av surmelk. Brødet er stekt i tynne plater som siden er tørket ved svak varme. Wasa fra Sverige er verdens største knekkebrødprodusent.


== Referanser ==
Fisk University

Fisk University er et privat universitet i Nashville i delstaten Tennessee, USA. Det ble grunnlagt i 1866 som svart college, og er i dag kanskje det universitetet i USA som har den mest uttalte profilen som afro-amerikansk lærested. Fisk er erklært nasjonalt historisk landemerke, og oppkalt etter general Clinton B. Fisk ved Kontoret for frigitte slaver (Freedmen's Bureau). Først i 1947 fikk universitetet sin første afroamerikanske rektor – sosiologen Charles Spurgeon Johnson.
Rektor er den kvinnelige, svarte akademikeren Hazel R. O'Leary, som var energiminister under president Bill Clinton.
Ved Fisk var det ca. 850 studenter i 2006.


== Eksterne lenker ==
(en) Offisielt nettsted 
(en) Fisk University – kategori av bilder, video eller lyd på Commons 
Fisk University (College History Series) Arkivert 29. september 2007 hos Wayback Machine.
Walter Godefroot

Walter Godefroot (født 2. juli 1943 i Gent, Belgia) er en tidligere belgisk profesjonell landeveissyklist og sportsdirektør.
Som aktiv syklist var Godefroot spesialist på endagsklassikerne, og vant tre av de såkalte Monumentene; Liège-Bastogne-Liège (1967), Paris-Roubaix (1969) og Flandern rundt (1968 og 1978). I Tour de France tok Godefroot 10 etappeseire, blant annet vant han sisteetappen i 1975, da rittet for første gang hadde målgang på Champs-Élysées. Han vant også den grønne trøya sammenlagt i 1970.
Etter at han la opp som syklist jobbet han som sportsdirektør for sykkellagene IJsboerke, Capri Sonne, Lotto og Weinmann. I 1992 ble han ansatt som sportsdirektør for Team Telekom (senere T-Mobile), og ble der til han måtte gå av etter dopingskandalene i laget før Tour de France i 2006. Egentlig hadde han planer om å trekke seg fra sykkelsporten for godt, men etter ønske fra Alexandre Vinokourov tok han så jobben som leder for Team Astana, men forlot klubben året etter, da laget ble kastet ut av Tour de France 2007 på grunn av mistanke om dopingbruk.
Tre ganger i sin karriere ble Godefroot diskvalifisert etter å ha avlagt positive dopingtester, og var også leder for Telekom-laget i den perioden den danske syklisten Bjarne Riis i senere tid har innrømmet utstrakt bruk av ulovlige dopingpreparater.
I dag eier og driver Godefroot en sykkelbutikk i den belgiske byen Deurle.


== Eksterne lenker ==
(de) Walter Godefroot – Munzinger Sportsarchiv 
(en) Walter Godefroot – Olympedia 
(en) Walter Godefroot – Sports-Reference (OL-resultater – arkivert) 
(en) Walter Godefroot – ProCyclingStats 
(en) Walter Godefroot – Cycling Archives 
(en) Walter Godefroot – CycleBase 
(en) Walter Godefroot – TheSports.org
Skuronn

Skuronn eller skurdonn er arbeidet med innhøsting, hovedsakelig av korn, i landbruket. Navnet kommer av et gammel ord for «å skjære» og norrønt onn, for «et årvisst arbeid og anstrengelse i landbruket». Innhøsting av korn skjer om høsten.


== Historie ==
Tidligere ble kornet skåret med sigd, eller slått med ljå. Deretter ble det samlet og buntet i til kornbånd. Arbeidet var anstrengende hovedsakelig med tanke på arbeidsstilling, og belastning på ryggen etter å ha stått bøyd i mange timer. Da sigd ble brukt til å skjære kornet deltok både kvinner og menn i arbeidet, mens det bare var menn som brukte ljåen. Da var kvinnenes arbeid å binde buntene. Kornbåndene ble sett på staur til tørking, før det ble hentet inn på kornlåven for lagring. Tresking av kornet ble et viktig arbeid utover høsten og vinteren; kornet ble opprinnelig slått løs fra aksene ved hjelp av sliul og muskelkraft. Siden kom treskeverk og skurtreskere som både skjærer kornet og tresker. Skurtreskerne lettet skuronna ytterligere, og de store effektive skurtreskerne gjør at kornet kan høstes på kort tid og tap som følge av overmodning er minimalt.
Tidlig på 1800-tallet kom de første slåmaskinene som kunne trekkes med hest. Disse kom først i USA, i de enorme kornåkrene der. Senere kom også maskiner som slo, samlet og bant det. Disse selvbindingsmaskinene kom til Norge tidlig på 1900-tallet, men det var lenge bare de større gårdene som kunne ta seg råd til innkjøp. Etter hvert ble det vanligere med slike maskiner på flere bruk, og skuronna ble merkbart lettere.


== Se også ==
Onn
Våronn
Slåttonn


== Litteratur ==
Einar Hovdhaugen (1980). Gard og grend. Bondebladet. s. 87–89. ISBN 8252904173.
Gud griper inn

Gud griper inn (originaltittel: Yadon ilaheyya) er en palestinsk dramakomedie fra 2002 regissert av Elia Suleiman. Hovedrollene spilles av Elia Suleiman og Manal Khader. Filmen handler om en kjærlighetshistorie mellom en palestinsk mann i Jerusalem og en palestinsk kvinne i det israelsk-okkuperte Ramallah. Filmen har en surrealistisk form.


== Handling ==
På grunn av den politiske situasjonen er kvinnen forhindret fra å forlate Ramallah. Siden de ikke kan krysse den israelske kontrollposten mellom de to byene, møtes paret på et øde sted like ved siden av. For å takle presset av beleiringen og bevare kjærligheten leker paret med fantastiske fluktplaner. Fortrengt begjær begynner å frembringe voldelig gjengjeldelse og deres sinte hjerter slår tilbake med kraftfulle salver av spektakulær fantasi. En dag slipper de opp en rød ballong påmalt portrettet til Yasir Arafat. Dette skaper panikk blant de israelske. I en absurd drømmescene lar kvinnen det israelske kontrolltårnet falle sammen ved bare å passere det uten å ense soldatene med sikringen utløst og automatgeværet i stilling. 
Filmen skildres dels gjennom drømmescener, dels faktascener fra sykehus, dels absurde situasjoner med mentalt forstyrrete mennesker. Hele tiden er konflikten et bakteppe, og seerne minnes om den gjennom at ferskenkjerner forandres til håndgranater og pulveriserer en stridsvogn.


== Om filmen ==
Filmen vakte betydelig oppmerksomhet. I 2002 vant både jury- og kritikerprisen ved Filmfestivalen i Cannes. Den ble i tillegg nominert til Gullpalmen. Den vant samme år en European Film Award, samt en Silver Hugo ved Chicago International Film Festival.
Gud griper inn fikk bra kritikker og har oppnådd 81 % på Rotten Tomatoes.


=== Oscar-nominering ===
Filmen ble forhindret fra å bli vurdert til en Oscar-nominasjon i kategorien beste utenlandske film på grunn av at Academy of Motion Picture Arts and Sciences mente at Palestina ikke var en stat. Dette til tross for at både Taiwan og Wales tidligere hadde hatt filmer nominert. 
I 2006 ble den palestinske filmen Paradis nå! Oscar-nominert. Den ble dermed den første palestinske filmen som ble nominert.


== I rollene ==
(utvalg)

Elia Suleiman ....  E.S.
Manal Khader ....  Woman
George Ibrahim ....  Santa Clause
Amer Daher ....  Auni
Jamel Daher ....  Jamal
Lufuf Nuweiser ....  Neighbor with American van
Read Masarweh ....  Abu Basil


== Referanser ==


== Eksterne lenker ==
(en) Gud griper inn på Internet Movie Database 
(no) Gud griper inn på NRK TV 
(sv) Gud griper inn i Svensk Filmdatabas 
(da) Gud griper inn i Danmark Nationale Filminstitut 
(fr) Gud griper inn på Allociné 
(nl) Gud griper inn på MovieMeter 
(en) Gud griper inn på AllMovie 
(en) Gud griper inn på Turner Classic Movies 
(en) Gud griper inn på Rotten Tomatoes 
(en) Gud griper inn på Metacritic
University of Baltimore

University of Baltimore er et delstateid universitet i bydelen Mt. Vernon i Baltimore i delstaten maryland, USA. Det ble opprettet i 1925 av lokale forretningsmenn. På 1970-tallet ble det sammenslått med Eastern College, Mount Vernon School of Law, og Baltimore College of Commerce. Fra 1975 tilbys kun gradsstudier, og delstaten eier lærestedet.
Universitetet består av tre skoler:

Robert G. Merrick School of Business
University of Baltimore School of Law
Yale Gordon College of Liberal ArtsUB er et av bare to universiteter i Maryland som tilbyr jus-studier – det andre er University of Maryland.
Ved UB var det 4 948 studenter og 363 vitenskapelig ansatte i 2006, og samme året var skolepengene US$ 6 070 for studenter folkeregistrert i delstaten. Studiene gis opp til doktorgradsnivå.
Blant alumni finner vi Spiro Agnew, tidligere visepresident i USA.


== Eksterne lenker ==
(en) Offisielt nettsted 
(en) University of Baltimore – kategori av bilder, video eller lyd på Commons
Arianne Zucker

Arianne Zucker (født Arianne Bethene Zuckerman 3. juni 1974) er en amerikansk såpeskuespiller. Hun er mest kjent for sin rolle som Nicole Walker i Days of our Lives.


== Tidlig liv ==
Zucker ble født i  Northridge og vokste opp i Chatsworth i California. Hennes mor, Barbara, er en lab teknikker og hennes far, Barry, er en rørlegger. Hun har en eldre bror.


== Filmografi ==


== Referanser ==


== Eksterne lenker ==
Offisielt nettsted 
(en) Arianne Zucker – kategori av bilder, video eller lyd på Commons 
(en) Arianne Zuker på Internet Movie Database 
(en) Arianne Zuker hos The Movie Database
University of Central Arkansas

University of Central Arkansas  er et delstatseid universitet i Conway like nord for Little Rock i delstaten Arkansas, USA. Det ble opprettet i 1907. De fremste fagretningene er lærerutdanning og fysioterapi, og UCA har et anerkjent Honours College for særlig talentfulle studenter.
Skolene ved UCA er:

College of Business
College of Education
College of Fine Arts and Communications
College of Health and Behavioral Sciences
College of Liberal Arts
College of Natural Sciences and Mathematics
UCA Honours CollegeVed universitetet var det 12.330 studenter og 651 vitenskapelig ansatte i 2006, og samme året var skolepengene US$ 6.012 for studenter folkeregistrert i delstaten. Studiene gis opp til doktorgradsnivå.


== Eksterne lenker ==
(en) Offisielt nettsted 
(en) University of Central Arkansas – kategori av bilder, video eller lyd på Commons
University of Central Florida

University of Central Florida er et delstatseid universitet i Orlando i delstaten Florida, USA. Det ble opprettet i 1963 som Florida Technological University, med formål å utdanne teknisk personell til John F. Kennedy Space Center, hvor det også er en campus.
I 1978 ble fagtilbudet utvidet til å gjelde en rekke universitetsfag, og lærestedet fikk dagens navn.
1990 ble Space Education and Research Center etablert, og universitetet er idag et såkalt space-grant-universitet, en tittel tildelt av NASA.
Skolene ved UCF er:

College of Arts and Humanities
College of Business Administration
College of Education
College of Engineering and Computer Science
College of Health and Public Affairs
College of Medicine
Burnett School of Biomedical Sciences
College of Nursing
College of Optics and Photonics
College of Sciences
UCF Burnett Honors CollegeVed universitetet var det 46 719 studenter og 1 664 vitenskapelig ansatte i 2006, og samme året var skolepengene US$ 3 492 for studenter folkeregistrert i delstaten Florida. Studiene gis opp til doktorgradsnivå.
Bibliotekene ved UCF har om lag 1,6 millioner bind, 16 000 abonnementer, 2,9 millioner mikrofilmer og 350 000 offentlige dokumenter.


== Referanser ==


== Eksterne lenker ==
(en) Offisielt nettsted 
(en) University of Central Florida – kategori av bilder, video eller lyd på Commons 
Facts About UCF from UCF's Office of Institutional Research.
Hjalmar Heiberg

Hjalmar Heiberg (født 26. september 1837 i Kristiania, død 25. september 1897 samme sted) var en norsk professor i patologi (sykdomslære), kjent for sin forskning på betennelser.Han tok cand.med.-eksamen 1862 og hadde siden 1859 virket ved Rikshospitalet, der han i 1866 ble assistent for  professor Emanuel Winge (1827–90), etter selv å ha vært i utlandet 1863-64 og lege på vårsildfisket 1865-66). Sammen oppdaget de sammenhengen mellom betennelse og endokarditt,  feil på hjerteklaffen. 
Nyheten ble først fremlagt den 20. mai 1869 og publisert samme år. 
Han tok studietur til Würzburg 1869-70 og overtok i mai 1870 etter Winge som professor i patologisk medisin; Winge hadde nemlig blitt professor i indremedisin året før. 
Heiberg fikk i 1879 oppført Patologibygget. Etter Heibergs død i 1897 ble professoratet i patologi i 1900 overtatt av den unge Francis Harbitz (1867–1950), som i 1930 forsøkte å bekrefte hypotesene som Winge og Heiberg hadde lagt frem i 1869.
Heiberg var også en populærvitenskapelig formidler, som redegjorde for ukens oppdagelser innen bakteriologi i sine lørdagsforedrag.
Maleren Erik Werenskiold malte i 1896 portrett av ham der han foreleser for sine studenter med et menneskehjerte i venstre hånd. Dette portrettet tilhører Rikshospitalet i Oslo og ble i 1997 stjålet, funnet igjen i 1998.
Hans far var Christen Heiberg (1799-1872) som også var medisinprofessor 1830–72. Hjalmar Heiberg giftet seg i 1878 med
Jeanette Sophie Augusta Dahl (1848–1884) fra Molde. Hun døde i barsel etter å ha født seks barn, deriblant kunstneren Jean Heiberg (1884–1976). 

Se slekten Heiberg


== Premier og verv ==
vinner av Michael Skjelderups gullmedaille i 1866
formann i Det norske medicinske Selskab fra 1876
medlem av Videnskapsselskapet i Kristiania fra 1875
medlem av Videnskapsselskapet i Stockholm fra 1893
æresdoktor ved Universitetet i Lund 1893
St. Olavs Orden, ridder av første klasse den 21. januar 1890


== Referanser ==
University of Central Missouri

University of Central Missouri  (forkortet UCM) er et delstatseid universitet i Warrensburg i delstaten Missouri, USA. Det ble opprettet i 1871 som State Normal School, District #2. UCM fikk Midtvestens andre Honours College i 1958, og i 1965 fikk lærestedet en egen Graduate School.
Skolene ved UCM er:

Harmon College of Business Administration
College of Arts, Humanities, and Social Sciences
College of Science and Technology
College of Health and Human Services
College of Education
UCM Honors College
UCA Graduate SchoolVed universitetet var det 10 711 studenter og 596 vitenskapelig ansatte i 2006, og samme året var skolepengene US$ 5 835 for studenter folkeregistrert i delstaten. Studiene gis opp til mastergradsnivå.


== Eksterne lenker ==
(en) Offisielt nettsted 
(en) University of Central Missouri – kategori av bilder, video eller lyd på Commons